CELEX: C2004/217/24
Language: et
Date: 2004-08-28 00:00:00
Title: Kohtuasi C-255/04: Hagi, mille esitas 14. juunil 2004 Euroopa Ühenduste Komisjon Prantsuse Vabariigi vastu

28.8.2004   
            
            
               ET
            
            
               Euroopa Liidu Teataja
            
            
               C 217/12
            
         Hagi, mille esitas 14. juunil 2004 Euroopa Ühenduste Komisjon Prantsuse Vabariigi vastu
   (Kohtuasi C-255/04)
   (2004/C 217/24)
   Euroopa Ühenduste Kohus on saanud 14. juunil 2004 hagi Prantsuse Vabariigi vastu, mille on esitanud Euroopa Ühenduste Komisjon, keda esindavad E. Traversa ja A.-M. Rouchaud-Joët, kes on valinud endale kohtudokumentide kättetoimetamise aadressi Luksemburgis.
   
               —
            
            
               Euroopa Ühenduste Komisjon palub Euroopa Kohtul tuvastada, et:
               
                           —
                        
                        
                           seades teises liikmesriigis asutatud artistide vahendamise agentuuri litsentsi andmise tingimuseks huvi agentuuri tegutsemiseks vastavalt artistide vahendamise vajadustele;
                        
                     
                           —
                        
                        
                           kehtestades töötaja presumptsiooni artisti suhtes, keda tema päritoluliikmesriigis, kus ta osutab tavaliselt sarnaseid teenuseid, tunnustatakse teenuste osutajana,
                        
                     
         
               —
            
            
               on Prantsuse Vabariik rikkunud EÜ asutamislepingu artiklitest 43 ja 49 tulenevaid kohustusi, ning jätta kohtukulud Prantsuse Vabariigi kanda.
            
         Õiguslikud alused ja peamised argumendid
   Teises liikmesriigis asuvate teenuste osutajatele, kellele ei ole nende päritoluriigis samadel tingimustel litsentsi väljastatud, litsentsi andmise kord on puhtalt mehhaaniline Prantsusmaal asuvatele teenuste osutajatele kohaldatava korra kohaldamine ning see ei võta arvesse päritolumaal juba esitatud põhjendusi ja antud tagatisi. Sellistel tingimustel Prantsuse litsentsi andmise korra kohaldamine läheb asjaomaste artistide huvide kaitsest kaugemale. Samuti annab tingimus agentuuri tegutsemiseks vastavalt artistide vahendamise vajadustele litsentside andmise või tühistamise eest vastutavale tööhõive ministeeriumile täieliku otsustamisvabaduse välistada välismaine teenuste osutaja, kuna on olemas piisav arv Prantsusmaal litsentsi omavaid Prantsuse agentuure.
   Töötaja presumptsioon artisti suhtes, keda tema päritoluliikmesriigis, kus ta osutab tavaliselt sarnaseid teenuseid, tunnustatakse teenuste osutajana, kujutab endast teenuste vaba liikumise piirangut osas, millega see keelustab või takistab teenuste osutaja tegevust, kes asub teises liikmesriigis, kus ta seaduslikult sarnaseid teenuseid osutab, ja läheb kaugemale selle aluseks olevate eesmärkide täitmisest. Muuhulgas on seda presumptsiooni väga raske ümber lükata ning sellel on tagajärjed mitte ainult sotsiaalkindlustussüsteemi, vaid samamoodi ka tasustatava puhkuse ja täiendava kogumispensionisüsteemi osas. Isegi kui see kohaldub ilma kohalikke artiste ja teiste liikmesriikide artiste eristamata, siis kujutab presumptsioon endast sellist piirangut, mis takistab või muudab vähem atraktiivseks artistide tegevuse, kes asuvad liikmesriigis, kus nad seaduslikult sarnaseid teenuseid osutavad, ning mis on ebaproportsionaalne taotletava eesmärgiga.